Joseph Bernard Brunini

**Joseph Bernard Brunini** (født 24. juli 1909 i Vicksburg i Mississippi i USA, død 7. januar 1996 i Convent i Louisiana) var en amerikansk prelat. Han var katolsk biskop av bispedømmet Jackson i Mississippi fra 1967 til 1984.
## Liv i virke
### Bakgrunn
Joseph Brunini var sjette barn til John og Blanche (*née* Stein) Brunini. John Brunini var sønn av italienske immigranter og var advokat, og grunnla advokatfirmaet *Brunini, Grantham, Grower & Hewes*; Blanche Brunini var jødisk. 

Etter å ha gått på *St. Aloysius High School* i Vicksburg, studerte Joseph Brunini ved Georgetown University i Washington, D.C., og oppnådde en Bachelor of Arts-grad i 1930. Deretter fortsatte han studiene i Roma ved Pontifical North American College og det pavelige universitet Urbaniana, og oppnådde en Bachelor of Sacred Theology-grad i 1931.

### Prest
Mens han var i Roma, ble Brunini ordinert til prestedømmet for bispedømmet Natchez av kardinal Francesco Marchetti Selvaggiani den 5. desember 1933.

Etter at han kom tilbake til USA, fullførte Brunini sine doktorgradsstudier ved Catholic University of America og oppnådde senere doktorgrad i kanonisk rett i 1937. Deretter returnerte han til Mississippi og ble utnevnt til kurat ved *St. Mary's Cathedral* i Natchez , hvor han ble rektor i 1943. Han var bispedømmets kansellist (1941-1951) og generalvikar (1951-1957) i bispedømmet. Han ble sogneprest ved *St. Peter's Cathedral* i Jackson i 1949.

### Hjelpebiskop av Natchez-Jackson
Den 28. november 1956 ble Brunini utnevnt til hjelpebiskop av det som da var bispedømmet Natchez-Jackson, og til titulærbiskop av *Axomis* av pave Pius XII. Han ble bispeviet den 29. januar 1957 av biskop Richard Gerow; medjonsekrerende var biskopene Charles Greco og John Morkovsky. I tillegg til sine biskoppelige oppgaver fortsatte han å tjene som generalvikar og sogneprest ved St. Peter's-katedralen.
### Biskop av Natchez-Jackson (så Jackson)
Etter at biskop Gerow trakk seg tilbake, ble Brunini utnevnt til biskop av  Natchez-Jackson av pave Paul VI den 2. desember 1967. Han var den første hjemfødte mississippianer i den vervet. Han var  en frittalende talsmann for borgerrettighetsbevegelsen; han erklærte en gang: *«Vi som religiøse ledere kan ikke klandre politikerne hvis vi ikke gjør vår egen jobb først.»* Han var med på å grunnlegge og lede som den første president *Mississippi Religious Leadership Conference*.

Natchez-Jackson bispedømme ble endret til bispedømmet Jackson den 1. mars 1977, med Brunini som biskop.

Etter seksten år som biskop av Jackson, trakk biskop Brunini seg tilbake den 24. januar 1984. 

Biskop Joseph Brunini døde mens han deltok på en konferanse i Convent i Louisiana den 7. januar 1996, 86 år gammel.brunini

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget (1763-1850) *1810
* Erkebiskop Martin John Spalding (1810-1872) *1848
* Kardinal James Gibbons (1834-1921) *1848
* Biskop Edward Patrick Allen (1853-1826) *1897
* Biskop Richard Oliver Gerow (1885-1976) *1924
* Biskop *Joseph Bernard Brunini* (1909-1996) *1957

## Referanser